recursal/SuperWikiNEXT-32B huggingface dataset:
**Frobeniova veta** je tvrdenie, ktoré určuje, za akých podmienok má systém lineárnych rovníc riešenie.

Definícia
---------

Nech je daný systém *m* lineárnych rovníc s *n* neznámymi nad poľom *F*:

{\displaystyle a\_{11}x\_{1}+a\_{12}x\_{2}+...+a\_{1n}x\_{n}=c\_{1}}
{\displaystyle a\_{21}x\_{1}+a\_{22}x\_{2}+...+a\_{2n}x\_{n}=c\_{2}}
    :
{\displaystyle a\_{m1}x\_{1}+a\_{m2}x\_{2}+...+a\_{mn}x\_{n}=c\_{m}}
kde {\displaystyle a\_{i,j}\in F,c\_{i}\in F} pre všetky :{\displaystyle i=1,2,...m,j=1,2,...n}

### Frobeniova veta

Systém rovníc je riešiteľný práve vtedy, keď hodnosť matice systému sa rovná hodnosti rozšírenej matice systému.

### Príklady

{\displaystyle \scriptstyle \left({\begin{array}{cccc|c}&1&2&3&4\\&0&5&6&7\\&0&0&8&9\\\end{array}}\right)}

Vyššie uvedená matica má jedno riešenie, lebo h(A) = 3, h(A′) = 3 a neobsahuje nulový riadok. Matica

{\displaystyle \scriptstyle \left({\begin{array}{cccc|c}&1&2&3&4\\&0&5&6&7\\&0&0&0&0\\\end{array}}\right)}

má riešenie, lebo h(A) = 2, h(A′) = 2 a je ich nekonečne veľa, pretože obsahuje nulový riadok. Avšak matica

{\displaystyle \scriptstyle \left({\begin{array}{cccc|c}&1&2&3&4\\&0&5&6&7\\&0&0&0&8\\\end{array}}\right)}

riešenie nemá, pretože h(A) = 2, h(A′) = 3, teda hodnosť matice systému sa nerovná hodnosti rozšírenej matice systému.

Literatúra
----------

* Hans, J. Bartsch: Matematické vzorce. Praha, SNTL - Nakladatelství technické literatury. 1987, s. 197
* P. Horák - Ľ. Niepel: Prehľad matematiky. Bratislava, Vydavateľstvo technickej a ekonomickej literatúry. 1982, s. 165-167

Pozri aj
--------

* Matica (matematika)
* Determinant (matematika)

Externé odkazy
--------------

* Riešenie sústavy lineárnych rovníc  Aplikácia, ktorá vypočíta riešenie dvoch a viacerých lineárnych rovníc.
* Frobeniova veta (matice)

  


| * z
* d
* u
Lineárna algebra |
| --- |
| Základné pojmy | 
* skalár
* vektor
* vektorový priestor
* podpriestor
* násobenie skalárom
* lineárny obal
* lineárne zobrazenie
* projekčná matica
* lineárna nezávislosť
* lineárna kombinácia
* báza
* jadro
* vlastný vektor
* sústava lineárnych rovníc

 |  |
| Matice | 
* bloková matica
* regulárna matica
* rozklad matice
* subdeterminant
* transpozícia matice
* násobenie matíc
* inverzná matica
* hodnosť matice
* matica lineárneho zobrazenia
* Cramerovo pravidlo
* Gaussova eliminačná metóda
* Frobeniova veta

 |
| Bilineárne zobrazenia | 
* ortogonalita
* skalárny súčin
* unitárny priestor
* ortonormálna báza
* vonkajší produkt
* Kroneckerov súčin matíc
* Gramov-Schmidtov ortogonalizačný proces

 |
| Multilineárna algebra | 
* determinant
* vektorový súčin
* zmiešaný súčin
* geometrická algebra
* vonkajšia algebra
* bivektor
* multivektor
* tenzor
* vonkajší morfizmus

 |
| Numerická lineárna algebra | 
* pohyblivá rádová čiarka
* stabilita numerickej metódy
* Basic Linear Algebra Subprograms (BLAS)
* riedka matica

 |
**Palná zbraň** je (podľa zákona 190/2003 Z.z.) zbraň, ktorej funkcia je založená na okamžitom uvoľnení energie pri chemickej reakcii.

Palná zbraň pri streľbe využíva pušný prach. Ten pri nej vytvára množstvo plynov, ktoré umožnia strele vyletieť z hlavne obrovskou rýchlosťou. Pušný prach vynašli Číňania približne 2000 rokov pred naším letopočtom, nepoužívali ho však na výrobu streliva pre strelné zbrane. Palné zbrane sa vyvinuli v Európe, pravdepodobne koncom 14. storočia v Taliansku. (Najstaršia palná zbraň je bronzová pistala, prvá polovica 14. stor. a je vo Švédsku v Štokholme. Materiál pochádza zo Slovenského rudohoria.) Palné zbrane boli implementované na bojiská pomerne rýchlo a v priebehu niekoľkých desiatok rokov ich používala veľká časť európskych armád.

Medzi najznámejšie palné zbrane patrí viacranová puška Winchester Model 1873 (USA), či útočná puška AK-47 „Kalašnikov" (ZSSR/Rusko).

Iné projekty
------------

Commons
* Spolupracuj na Commons Commons ponúka multimediálne súbory na tému **Palná zbraň**
Ilustračné foto
**Monitor 9** alebo **Celoplošné testovanie žiakov 9. ročníkov ZŠ** je projekt Ministerstva školstva Slovenskej republiky zameraný na overenie vedomostí a zručností z matematiky a vyučovacieho jazyka. Testovaní sú žiaci deviatych tried základných škôl. Celoplošné testovanie nadväzuje na predchádzajúce monitorovanie vedomostnej úrovne žiakov. Testovanie žiakov prebieha v dvoch častiach - vedomostnej a kompetenčnej. Monitorovania sa zúčastňujú prihlásení žiaci.

Testy
-----

Test spočíva v riešení 30 úloh počas 90 alebo 70 minút. V teste z matematiky sa rieši pätnásť úloh s krátkou otvorenou odpoveďou a ďalších pätnásť úloh s výberom správnej odpovede zo štyroch možností **A**, **B**, **C** alebo **D**. V teste vyučovacích jazykov žiaci riešia úlohy s výberom správnej odpovede zo štyroch ponúkaných možností tak isto ako u matematickej časti, čiže **A**, **B**, **C** alebo **D**.

Odpovede sa zapisujú najprv priamo do testov krúžkovaním (pri výbere z možností odpovedí A, B, C, D) alebo číselnými údajmi, slovom, slovnými spojeniami, vetami, prečiarknutím podľa druhu zadania úlohy a možností zápisu odpovede a po vlastnom overení do odpoveďových hárkov.

Správne odpovede budú hodnotené 1 bodom. Výsledky testov vyhodnotí Štátny pedagogický ústav na reprezentatívnej vzorke. Základné školy si vyhodnotia (okrem škôl z reprezentatívnej vzorky) druhú časť testu samostatne a porovnajú s výsledkom, ktorý zverejní Štátny pedagogický ústav po oprave testov z tejto vzorky škôl.

Časový harmonogram CTD 2008/2009
--------------------------------

* Otváranie zásielok s testami: 07:30 h
* Začiatok testovania: 08:05 h
* Certifikačný test z MJL 2008/2009
* Kľúč správnych odpovedí z MJL 2008/2009
* Certifikačný test zo SJL 2008/2009
* Kľúč správnych odpovedí zo SJL 2008/2009

| Hodina | Trvanie | Vec |
| --- | --- | --- |
| 08:10 – 08:55 | 45 minút | matematika prvá časť – vedomostný (certifikačný test) |
| 08:55 – 09:05 | 10 minút | prestávka |
| 09:05 – 09:35 | 30 minút | matematika druhá časť – test matematickej gramotnosti |
| 09:35 – 09:50 | 15 minút | prestávka |
| 09:50 – 10:35 | 45 minút | vyučovací jazyk prvá časť – vedomostný (certifikačný test) |
| 10:35 – 10:45 | 10 minút | prestávka |
| 10:45 – 11:15 | 30 minút | štátny jazyk druhá časť – test čitateľskej a jazykovej gramotnosti |

Časový harmonogram CTD 2012/2013
--------------------------------

* Otváranie zásielok s testami: 08:10 h
* Začiatok testovania: 08:25 h

| Hodina | Trvanie | Vec | Časť |
| --- | --- | --- | --- |
| 08:25 – 09:35 | 70 minút | matematika – vedomostný (certifikačný test) | prvá aj druhá časť |
| 09:35 – 10:00 | 10 minút | prestávka | - |
| 10:15 – 11:15 | 60 minút | vyučovací jazyk – vedomostný (certifikačný test) | prvá aj druhá časť |

Ukončenie testovania: 11:20 h

Externé odkazy
--------------

* výsledky Monitora 9 za r. 2007 Archivované 2008-02-06 na Wayback Machine
* Štátneho pedagogického ústavu ŠPÚ
*
**Deukalión** alebo **Deukalion** (starogr. *Δευκαλων* – *Deukalión*, lat. *Deucalion*) je v gréckej mytológii syn krétskeho kráľa Minóa a jeho manželky Pasifaé, nástupca na krétskom tróne.

Deukalión, najstarší syn krétskeho kráľa Minóaa jeho manželky Pasifaé, bol jedným z účastníkov lovu na kalydónskeho diviaka, ktorých pozval Meleagros, syn kalydóskeho kráľa Oinea. Na tento lov prišli najslávnejší hrdinovia z celého Grécka. Tak isto nechýbal v posádke slávnej lode Argó, na ktorej sa Argonauti pod vedením Iasóna plavili do ďalekej Kolchidy pre zlaté rúno.

Počas svojej vlády vytvoril alianciu s Aténami a svoju sestru Faidru vydal za aténskeho kráľa Thésea. Deukalión sa stal otcom syna Idomenea, dcéry Kréty a nemanželského syna Móla. Po smrti Deukalióna, kráľovské žezlo odovzdali jeho synovi Idomeneovi.

Referencie a bibliografia
-------------------------

1. ↑  Homér, *Iliada*, 13,445-455.
2. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 110.
3. 1 2  Apollodoros, *Kronika*, 3,1,2.
4. 1 2  Diodoros, *Bibliotheca historia*, 4,62,1.
5. ↑  Hyginus, *Fabulae* 173.
6. ↑  Hyginus, *Fabulae* 14.
7. ↑  Apollodoros, *Kronika*, 3,3,1.
8. ↑  Apollodoros, *Epitome*, E,3,13.
Farský kostol v Žiline
**Farský kostol** je v územnom členení rôznych kresťanských cirkví hlavný kostol farnosti (lat. *Parochia*, z gr. *Paroikia*, susedstvo), kde sídli farár. Ak je kostol zvyčajne sídlom dekana, nazýva sa **dekanský**, plní ale rovnakú funkciu. Vedľajšie kostoly farnosti sa nazývajú filiálne.

Popis
-----

V katolíckej cirkvi je farnosť právnickou osobou, ktorú zriaďuje diecézny biskup. Vo farskom kostole sa majú pravidelne konať bohoslužby a tiež krsty, svadby a pohreby farníkov. Veriaci už dnes nie sú viazaní k svojej farnosti, ako tomu bolo predtým, ale im kánon 857 CIC odporúča, aby sa na bohoslužbách zúčastnili práve tu. 

Podobne je tomu v luteránskych cirkvách v Nemecku a v škandinávskych krajinách, kde sa namiesto farnosť hovorí cirkevná obec (*Kirchengemeinde*). Pojem farský kostol sa však v poslednej dobe užíva menej často.

V Anglicku a Škótsku je farská organizácia takmer úplná a užívajú ju anglikáni i presbyteriáni.

Literatúra
----------

* *Ottův slovník naučný*, heslo Farár. Sv 9, str 17

Zdroj
-----

*Tento článok je čiastočný alebo úplný preklad článku Farní kostel na českej Wikipédii.*
**Nasrín Sotúdeová** (\* 30. máj 1963, Teherán, Irán) je iránska právnička v oblasti ľudských práv a nositeľka Sacharovovej ceny za slobodu myslenia.

Je väznená iránskym autoritárskym režimom, v marci 2019 bola odsúdená na 38 rokov väzenia a ku 148 ranám bičom.

Život
-----

Sotúdeová bola prvýkrát zadržaná v roku 2010, kedy bola obvinená z činov proti národnej bezpečnosti a propagandy proti režimu. Odsúdili ju v januári 2011, a to na 11 rokov väzenia. Odvolací súd zmiernil jej trest na šesť rokov.

V roku 2012 vo väzení držala hladovku proti podmienkam uväznenia, nedostatočnému kontaktu s rodinou a obmedzeniu cestovania pre manžela a dcéru. Hladovka, trvajúca 49 dní, sa podpísala na jej zdraví - viedla u nej k poruchám zraku, závratom a drastickému schudnutiu.

V septembri 2013 Sotúdeovú nečakane prepustili, vrátila sa potom k svojej právnickej profesii a obhajobám v oblasti ľudských práv. Zastupovala aj rad žien, ktoré protestovali proti povinnému noseniu hidžábu.

V júni 2018 ju znovu zatkli a v marci 2019 v neprítomnosti odsúdili na 38 rokov odňatia slobody a ku 148 ranám bičom. Európsky parlament vyzval Irán, aby ju okamžite prepustil. Proti rozsudku protestuje tiež organizácia Amnesty International.

Referencie
----------

1. ↑   *Sacharovovu cenu získala dvojice vězněných Íránců* [online]. Novinky.cz, 2012-10-26. Dostupné online.
2. 1 2  BELLOVÁ, Bianca. Nasrín Sotúdeová. *Reflex*, 2019, čís. 16, s. 58-61.
3. ↑  JOZWIAK, Rikard. *European Parliament Urges Iran To Release Sotoudeh, Other Jailed Rights Defenders* [online]. RFE/RL, 2019-03-14. Dostupné online. (po anglicky)
4. ↑   *33 let ve vězení a 148 ran bičem pro Nasrín Sotudíovou* [online]. Amnesty International, 2019-03-12. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Nasrín Sotúdeová**

Zdroj
-----

* *Tento článok je čiastočný alebo úplný preklad článku Nasrín Sotúdeová na českej Wikipédii.*

Autoritné údaje: * GND: 1189705192
* ISNI: 0000 0003 7368 0396
* LCCN: nb2011018997
* VIAF: 172649738
* WorldCat: lccn-nb2011018997
Vlasový vlhkomer
**Vlhkomer** alebo **hygrometer** je prístroj na meranie vlhkosti vzduchu alebo iného prostredia.

Vlhkomer môže byť:

* absolútny alebo hmotnostný
* relatívny

Hmotnostný vlhkomer
-------------------

Cez trubicu naplnenú hygroskopickou látkou sa nasáva vzduch, kým sa nevyčerpá celý známy objem. 
Vážením trubice pred nasávaním i po nasávaní sa určí hmotnosť zachytenej pary a vypočíta sa absolútna vlhkosť.

Relatívny vlhkomer
------------------

Relatívna vlhkosť vzduchu sa meria stanovením rosného bodu - teploty, pri ktorej by sa vodné pary stali nasýtenými. Jeho dosiahnutie sa prejaví orosením povrchov telies. Takto pracuje Lambrechtov kondenzačný vlhkomer.

Psychmeter - relatívna vlhkosť vzduchu sa meria pomocou dvoch teplomerov, jeden je suchý a druhý vlhký. Vlhký ukazuje nižšiu teplotu, čím je rozdiel teplôt vyšší, relatívna vlhkosť je nižšia.

Vlasový vlhkomer - je to menej presný vlhkomer, založený je na zmene dĺžky chladu zbaveného tuku, so zmenou relatívnej vlhkosti.

Pôdny vlhkomer
--------------

Pôdny vlhkomer je vlhkomer na meranie vlhkosti pôdy.

Pôdne vlhkomery pracujú na rôznych princípoch:

* kapacitný vlhkomer
* odporový vlhkomer - pri menšom odpore je vyššia vlhkosť pôdy
* TDR vlhkomer
* neutrónový vlhkomer - využíva zadržiavanie neutrónov molekulami vody
* vlhkomer s gama žiaričom - využíva zadržiavanie gama žiarenia molekulami vody

Iné projekty
------------

Commons
* Spolupracuj na Commons Commons ponúka multimediálne súbory na tému **vlhkomer**

| * z
* d
* u
Meteorológia |
| --- |
| Odbory | 
* aerológia
* aeronómia
* klimatológia

 |
| Prístroje | 
* anemometer
* aneroid
* barograf
* družica
* hypsotermometer
* ombrograf
* radar
* slnkomer (heliograf)
* teplomer
* termograf
* tlakomer
* totalizátor
* vlhkomer
* zrážkomer

 |
| Prvky | 
* tlak
* rosný bod
* teplota
* zrážky

 |
| Javy | 
* blesk
* blizard
* búrka
* dážď
* derecho
* dúha
* El Niño
* front
* globálne otepľovanie
* inovať
* krúpa
* hmla
* oblak
* počasie
* rosa
* skleníkový efekt
* sneh
* snehová víchrica
* tornádo
* tromba
* tropická cyklóna
	+ hurikán
	+ tajfún
* vietor

 |


|  |  |
| --- | --- |
| Portal | Fyzikálny portálPortál vedy o Zemi |
***Volition Inc.*** je odnož počítačovej firmy Parallax, ktorá bola založená v roku 1996 v USA.

Dňa 31.8.2023 v rámci reštrukturalizácie Embraceru študio zaniklo.

História
--------

Firma, pôvodne založená ako Parallax software, tvorca populárnej hernej série Descent, sa v roku 1996 rozdelila na dva vývojárske tímy: Outrage Entertainment a Volition, Inc. Prvým veľkým projektom, ktorým sa spoločnosť Volition zapísala do povedomia herného sveta bola hra Descent: FreeSpace, ktorá bola vydaná v roku 1998. O rok neskôr bolo vydané pokračovanie s názvom FreeSpace 2. Medzi ďalšie úspešné tituly patria série Summoner a najmä Red Faction, ktorá je známa aj u nás. 

Volition Inc. sa v roku 2000 dostala do rúk ďalšej vývojárskej spoločnosti THQ, čím sa ovplyvnil vývoj niektorých herných titulov. Napr. séria hier FreeSpace bola zastavená, zdrojový kód hry FreeSpace 2 sa uvoľnil pre verejnosť a odvtedy sa komunita hráčov hier FreeSpace márne dožaduje pokračovania tejto série. Hoci sa tím Volition vyjadril, že by rád v tejto sérii pokračoval, rozhodujúce slovo má THQ.

Známe hry od Volition Inc.
--------------------------

* Descent (ešte ako Parallax Software)
* Freespace
* Summoner
* Red Faction
* The Punisher
* Saints Row

Referencie
----------

1. ↑   Volition: 'We'd Kill To Make FreeSpace 3'. *NowGamer.com*, 7 Február 2011. Dostupné online.

Externé odkazy
--------------

* www.volition-inc.com Archivované 2013-03-08 na Wayback Machine – oficiálna stránka spoločnosti Volition (po anglicky)
* www.THQ.com – oficiálna stránka spoločnosti THQ (po anglicky)
**Pandión** alebo **Pandíón** (starogr. *Πανδίων* – *Pandión*/iný prepis *Pandíón*, lat. *Pandion*) je v gréckej mytológii syn tráckeho kráľa Finea a Kleopatry, dcéry boha severného vetra Borea.

Kleopatra svojmu manželovi Fineovi porodila dvoch synov Pandióna a Pléxippa. Fineus ju však neskôr opustil, znova sa oženil a na naliehanie druhej manželky Idaie (alebo Eidothey) svojich synov zavrel do podzemného väzenia(podľa inej verzie ich dokonca oslepil a zakopal za živa do zeme). 

Podľa iných antických zdrojov po uvrhnutí detí do tmavého žalára potrestali Finea bohovia neuhasiteľným hladom. Keď si sadol za stôl, prileteli hrozné Harpye, napoly ženy, napoly vtáky, jedlo mu zožrali a čo zostalo znečistili svojimi výkalmi. Fineus bol nakoniec už len kosť a koža. Na svojej ceste za zlatým rúnom sa však onedlho v Trákii zastavili Argonauti, ktorí mali vo svojej posádke aj okrídlených Kleopatriných bratov Kalaida a Zéta a tí mu pomohli. Najprv oslobodili jeho deti a následne zahnali Harpye do nenávratna.

Referencie a bibliografia
-------------------------

1. 1 2  Apollodoros, *Bibliotheca*, 3,15,3.
2. 1 2 3  Hyginus, *Fabulae* 19.
3. ↑  Diodoros, *Bibliotheca historia*, 4,43,4.
4. 1 2 3 4 5  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 148.
5. ↑  Diodoros, *Bibliotheca historia*, 4,43,3.
Ilustrácia prstovania
**Prstovanie**[chýba zdroj] (angl. fingering) klitorisu, pošvy konečníka. masturbácie.

Vaginálne prstovanie
--------------------

Masáž vulvy a najmä klitorisu je najbežnejší spôsob ženskej masturbácie.

Análne prstovanie
-----------------

Prstovanie konečníka je bežná metóda vlastnej prípravy pred análnym sexom. Osobe, ktorá je príjemcom análneho prstovania, by mala spôsobovať vzrušenie a uvoľnenie análneho zvierača pred vsunutím penisu alebo vibrátora. Análnym prstovaním je možné stimulovať mužovi prostatu a privodiť tak príjemcovi orgazmus. 
Análne prstovanie môže tiež, cez rektálnu stenu, stimulovať bod G u žien. Análne prstovanie je bežne používané osobami oboch pohlaví a heterosexuálnymi pármi.

Bezpečie
--------

Táto praktika sa považuje za bezpečný sex v prípade dodržiavanie nasledujúcich bezpečnostných opatrení: ruky by mali byť čisté, nechty ostrihané a depilované (dlhé alebo ostré nechty môžu spôsobiť škrabnutia, zranenie alebo zapríčiniť infekciu). Ak sa na prste nachádza škrabnutie alebo rezná rana, mal by byť zabalený do latexovej alebo vinylovej rukavice. Ruky by mali byť dôkladne umyté mydlom. Pokiaľ dochádza k stimulácii análneho otvoru aj vagíny, nemalo by dôjsť po prstovaní análneho otvoru k prstovaniu vagíny z dôvodu možného prenosu infekcie.

Zákon
-----

Násilné vniknutie prstami do análneho otvoru alebo vagíny sa považuje vo väčšine právnych systémov za druh sexuálneho zneužívania.

Iné projekty
------------

Commons
* Spolupracuj na Commons Commons ponúka multimediálne súbory na tému **Prstovanie**

Zdroj
-----

* *Tento článok je čiastočný alebo úplný preklad článku Prstění na českej Wikipédii.*
**Adolf Melíšek** (\* 6. február 1876, Radava – † 7. november 1943, Radava) bol slovenský roľník, verejný činiteľ a politik HSĽS v medzivojnovom Česko-Slovensku.

Životopis
---------

Pochádzal z roľníckej rodiny v Radave pri Nových Zámkoch. V rodnej obci prežil celý život a pracoval ako roľník. Verejne sa začal angažovať ešte pred prvou svetovou vojnou. V roku 1906 sa stal členom školskej stolice Tekovskej župy. Od roku 1911 pôsobil ako správca radavského potravného družstva a od roku 1912 zasadal v obecnom zastupiteľstve. Rovnako aktívnym zostal aj po vzniku Česko-Slovenska v roku 1918. V rokoch 1919 - 1920 pôsobil ako richtár v rodnej obci. Okrem toho pôsobil aj v župnom administratívnom výbore vtedajšej Tekovskej župy a v Poľnohospodárskej rade pre Slovensko.

Stal sa stúpencom politiky Andreja Hlinku. V rokoch 1922 - 1928 bol okresným predsedom HSĽS vo Vrábľoch. V prvých parlamentných voľbách v roku 1920 za Slovenskú ľudovú stranu kandidoval do senátu, no nebol zvolený. V nasledujúcich parlamentných voľbách v roku 1925 ho HSĽS opäť kandidovala a bol zvolený za senátora. Kandidoval v VIII. volebnom kraji. V senáte pôsobil v brannom výbore. Do senátu kandidoval do tretice aj v roku 1929, avšak už nebol zvolený.

V rodnej obci bol naďalej veľmi činný. Od roku 1931 pôsobil na pozícii predsedu urbariátu občanov Radavy a popri tom v rokoch 1933 - 1938 bol obecným kronikárom.

Po Viedenskej arbitráži v roku 1938 sa aj Radava stala súčasťou Maďarského kráľovstva. Jeho majetok v Radave bol rozpredaný na dražbe. V roku 1940 spolu s ďalším bývalým politikom HSĽS Michalom Kalčokom a ďalšími osobnosťami v Budapešti založil Krajinskú slovenskú kresťanskú ľudovú stranu. Mala zastupovať Slovákov, ktorí sa po pričlenení južných území ocitli Maďarsku. Avšak prílišnou servilnosťou k maďarskej vláde veľký ohlas nezaznamenala.

Referencie
----------

1. 1 2   *Osobnosti obce* [online]. Obec Radava, 23.10.2017, [cit. 2021-11-30]. Dostupné online.
2. ↑   Okresná predsedovia HSĽS. *Slovák* (Bratislava), 18.12.1943, roč. XXV, čís. 290, s. 12.
3. ↑   K voľbám do senátu. *Slovenský východ* (Košice), 22.4.1920, roč. II, čís. 92, s. 2.
4. ↑   *Register - menný* [online]. Spoločná Česko - Slovenská digitálna parlamentná knižnica, [cit. 2021-11-30]. Dostupné online.
5. ↑   Kandidačné listiny Hlinkovej slovenskej ľudovej strany a Združenia katolíckych roľníkov, domkárov a robotníkov. *Slovenská pravda* (Košice), 18.10.1929, roč. X, čís. 42, s. 2.
6. ↑   Pravda o "slovenskej" strane v Maďarsku. *Slovák* (Bratislava), 7.5.1940, roč. XXII, čís. 106, s. 4.
**Jozef Kozáček** (\* 2. jún 1807, Zvolen – † 26. marec 1877, Oradea) bol slovenský rímskokatolícky kňaz a kultúrny pracovník.

Rodina
------

* otec: Jozef Kozáček
* matka: Alžbeta rod. Pelcová

Životopis
---------

Študoval na gymnáziách v Banskej Bystrici, Kremnici a v Leviciach. Neskôr študoval filozofiu v Trnave, teológiu v Banskej Bystrici, na Pázmáneu, 1833 – 1834 na Augustineu vo Viedni.
V roku 1834 získal titul ThDr. a stal sa kaplánom. Prefekt a učiteľ, 1834 – 1840 prof teológie a uhorského občianskeho práva na rímskokatolíckom seminári, 1840 – 1844 biskupský notár a archivár v Banskej Bystrici, 1844 – 1849 farár v Dobrej Nive, v Krupine a vo Zvolene, od 1849 škôldozorca banskobystrického, 1850 bratislavského dištriktu. Od roku 1856 bol kanonik v Oradei.

V päťdesiatych až sedemdesiatych rokoch 19. storočia patril k predstaviteľom slovenského národného a kultúrneho hnutia v Uhorsku, príslušník druhej generácie bernolákovcov. Pričinil sa o zavedenie slovenčiny ako vyučovacieho jazyka na niektorých gymnáziách.

Bol zakladajúcim členom Matice slovenskej a od roku 1870 bol jej predsedom.
Popredný mecén nár. kult. života: podporoval MS, slovenských študentov, voľby národných kandidátov, významne prispieval k vydávaniu *Pešťbudínskych vedomostí* i Národných novín. Tlačou vydal príležitostné prejavy.

Ocenenie
--------

* Roku 1854 vyznamenaný rytierskym krížom

Dielo
-----

* *Slovák urovnoprávněný budešli šťastný?*, Banská Bystrica, 1850
* Reč dr. Jozefa Kozáčka pri XI. valnom zhromaždení

Literatúra
----------

* Slovenský biografický slovník

Iné projekty
------------

Commons
* Spolupracuj na Commons Commons ponúka multimediálne súbory na tému **Jozef Kozáček**

Externé odkazy
--------------

* Záznam o narodení a krste v matrike vo Zvolene;pokrstený ako Josephus Joannes Nepomuk Kozacsek
* Životopis
* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 1018217975
* ISNI: 0000 0003 6038 6075
* SNK: 150495
* VIAF: 221137133
Testovacia raketa pred odpálením, august 2009
**ALICE** je experimentálne tuhé raketové palivo, ktorého výroba má byť jednoduchá a jeho účinky na životné prostredie minimálne. Palivo sa skladá z práškového hliníka a vodného ľadu. Odtiaľ pochádza aj názov, ktorý je spojením chemickej značky hliníka Al a anglického slova pre ľad, teda **Al-ice**. Na vývoji sa podieľa NASA, AFOSR (Air Force Office of Scientific Research) a university Purdue a Pennsylvania State University. 

Spaľovanie vody s hliníkom bolo skúmané už od šesťdesiatych rokov dvadsiateho storočia. Táto reakcia uvoľňuje relatívne veľké množstvo energie a vyznačuje sa vysokou účinnosťou. ALICE tiež sľubuje možnosť jednotného paliva pre pohon nosných rakiet aj kozmických sond a lodí. Podľa NASA tiež predstavuje ideálne palivo, ktoré bude možné vyrobiť na povrchu Mesiaca alebo Marsu. Prvý štart testovacej rakety poháňanej ALICE sa odohral v auguste 2009.

Externé odkazy
--------------


|  |  |
| --- | --- |
| Portal | Kozmonautický portál |

* (po anglicky)  Archivované 2009-08-31 na Wayback Machine
* (po anglicky)
* (po anglicky)  Archivované 2009-08-26 na Wayback Machine
* (po anglicky)  Archivované 2009-10-07 na Wayback Machine
Súradnice: 53°55′20″S 8°43′20″V﻿ / ﻿53,92222°S 8,72222°V﻿ / 53.92222; 8.72222

Prítoky Labe
Mapa toku rieky Labe
**Labe** (nem. Elbe) je rieka dlhá 1 154 km s povodím 144 055 km². Preteká Českom (358,3 km) a Nemeckom a tvorí dôležitú európsku vodnú cestu. Labe pramení na *Labské louce* v Krkonošiach a v Hamburgu ústi estuárom do Severného mora.

Priebeh toku
------------

### Prítoky

* Česko Česko: Bílé Labe, Malé Labe, Úpa, Metuje, Orlice, Chrudimka, Cidlina, Jizera, Vltava, Ohře, Bílina, Ploučnice
* Nemecko Nemecko: Schwarze Elster, Mulda, Sála, Havola, Ilmenau, Stör, Oste

### Mestá

* Česko Česko: Špindlerův Mlýn, Vrchlabí, Dvůr Králové nad Labem, Jaroměř, Hradec Králové, Pardubice, Přelouč, Kolín, Poděbrady, Nymburk, Stará Boleslav, Mělník, Litoměřice, Lovosice, Ústí nad Labem, Děčín
* Nemecko Nemecko: Pirna, Drážďany, Meißen, Torgau, Dessau, Magdeburg, Wittenberge, Hamburg, Cuxhaven

Vodný režim
-----------

Najvyššie vodné stavy sú na Labe na jar pri topení snehu a postupne klesajú. V letnom období sa môžu vyskytnúť náhle vzostupy hladiny z dažďov, ktoré môžu dosiahnuť až úroveň povodne. Dlhodobé kolísanie hladiny dosahuje 7 až 8 m. Priemerný ročný prietok vody na česko-nemeckej hranici dosahuje 300 m³/s, v ústí je to okolo 800 m³/s. Morský príliv sa prejavuje až do vzdialenosti 160 km.

Vodná doprava
-------------

Labe u Lovosíc
Vodná doprava na Labe a Vltave je doložená už od doby bronzovej, no rozvoj modernej dopravy nastal v 18. storočí. Rakúska vláda zriadila v roku 1764 plavebnú komisiu, v roku 1766 plavebný fond a v roku 1770 Plavebné vodné riaditeľstvo, z ktorého sa neskôr vyvinulo Riaditeľstvo vodných ciest. Roku 1777 vydala Mária Terézia tzv. *Navigačný patent*, ktorý povýšil plavbu nad iné spôsoby využívania rieky a vyhlásil splavné toky za majetok štátu.

V roku 1857 vznikol prístav v Děčíne a v rokoch 1897 – 1913 vznikla sústava zdvíhadiel a hrádzí na Vltave i Labe. Po založení „Komisie pre kanalizovanie Vltavy a Labe v Čechách" bol 11. júna 1901 prijatý ríšsky Vodocestný zákon, ktorý umožnil skanalizovať a tým aj splavniť Labe z Mělníka do Brandýsa nad Labem.

V súčasnosti je rieka splavná až po Přelouč v celkovej dĺžke 950 km, s výhľadom predĺženia po Pardubice. Do Hamburgu je splavná pre námorné lode.

Príroda
-------

Zásluhou výrazného zlepšenia čistoty vody po roku 1990 sa do Labe po dlhej dobe vrátili losos, vydra riečna a bobor európsky, z vtáctva potápka malá, volavka popolavá, volavka biela, kormorán veľký, rybárik riečny, kulík riečny a iné.

Labe preteká štyrmi českými chránenými územiami:

* Krkonošský národný park
* CHKO České středohoří
* CHKO Labské pískovce
* Národný park České Švýcarsko

Iné projekty
------------

Commons
* Spolupracuj na Commons Commons ponúka multimediálne súbory na tému **Labe**

Zdroje
------

* *Tento článok je čiastočný alebo úplný preklad článku Labe na českej Wikipédii.*
* FILIT – zdroj, z ktorého pôvodne čerpal tento článok.
Súradnice: 49°23′57″S 18°23′46″V﻿ / ﻿49,3991°S 18,3962°V﻿ / 49.3991; 18.3962

**Čarták** (952,7 m n. m.) je vrch Hostýnsko-vsetínskej hornatiny v Česku. Leží nad obcou Velké Karlovice, približne 17 km východne od Rožnova pod Radhoštěm. Na vrchole sa nachádza rozhľadňa a južné svahy sú pramennou oblasťou Vsetínskej Bečvy.

Poloha
------

Nachádza sa vo východnej časti Hostýnsko-vsetínskej hornatiny, v geomorfologickom podcelku Vsetínske vrchy a časti Východosoláňský hřbet. Vrch leží na hranici Zlínskeho a Moravsko-sliezskeho kraja a okresov Vsetín a Frýdek-Místek. Hrebeňom vedie hranica katastrálnych území obcí Velké Karlovice a Bílá. Práve osady a usadlosti týchto obcí sú najbližšími sídlami, juhovýchodne leží slovenská obec Makov. Oblasť je súčasťou CHKO Beskydy.

Opis
----

Čarták leží v blízkosti česko-slovenskej hranice, v hrebeni, ktorý vedie z Bumbálky západným smerom na Vysokú (1 024 m n. m.). Severnému horizontu dominuje Kněhyně (1 257 m n. m.), Smrk (1 276 m n. m.), Trojačka (987 m n. m.) a Lysá hora (1 328 m n. m.), východne sa nachádza Bobek (871 m n. m.), Polianky (881 m n. m.) a Beskydok (953 m n. m.), južne Dupačka (928 m n. m.), Oselná (924 m n. m.), Lemešná (950 m n. m.) a Homůlka (865 m n. m.) a západne Miloňová (845 m n. m.), Polana (937 m n. m.), Vysoká (1 024 m n. m.) a Radhošť (1 129 m n. m.). Južné svahy odvodňujú prítoky Vsetínskej Bečvy, ktorá tu má pramenisko, severnú časť hrebeňa odvodňuje Bílá Ostravice do rieky Ostravice. Vrcholom prechádza značená turistická trasa. Severným úbočím vedie cesta I/35 z Olomouca do Bytče.

### Výhľady

Vrchol pokrýva súvislý lesný porast, ktorý neumožňuje rozhľad. Z vrcholovej rozhľadne je však kruhový výhľad na široké okolie a je z nej možné pozorovať okolité Vsetínské vrchy, Moravsko-sliezske Beskydy, Javorníky, Biele Karpaty a Vizovickú vrchovinu, nezriedka však tiež Malú Fatru, Kysucké a Oravské Beskydy.

Prístup
-------

* po  červenej turistickej značke:
	+ od západu z rázc. Čarták cez Vysokú a rázc. Třeštík
	+ od východu z Bumbálky
* po  žltej značke od severozápadu z rázc. Hlavatá, bus
* po  modrej značke z obce Velké Karlovice cez rázc. Třeštík
* po  zelenej značke cez rázc. Třeštík:
	+ od severu z lokality Mezivodí (Bílá)
	+ o juhu z osady Babská

Referencie
----------

1. 1 2  *Javorníky – Čadca. Turistická mapa.* 1 : 50 000. Harmanec: VKÚ, a. s. 2001.
2. 1 2 3 4 5 6   *mapový portál HIKING.SK* [online]. Denník N, [cit. 2023-04-26]. Dostupné online.
3. ↑  Zeměměřický úřad. *Geoprohlížeč* [online]. ags.cuzk.cz, [cit. 2023-04-26]. Dostupné online.
4. 1 2   *Mapy.cz* [online]. sk.mapy.cz, [cit. 2023-04-26]. Dostupné online.
5. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 11.
6. ↑   *Peakfinder* [online]. peakfinder.org, [cit. 2023-04-26]. Dostupné online.

Pozri aj
--------

* Hostýnsko-vsetínská hornatina
* Vsetínske vrchy

Externé odkazy
--------------

* Poloha na turistickej mape
**Ján Jonáš** (\* 23. október 1919, Prietrž – † 23. október 1977, Bratislava) bol slovenský prozaik, publicista a filmový scenárista.

Životopis
---------

Narodil sa v roľníckej rodine a vzdelanie získaval v Prietrži, Senici a Skalici, neskôr absolvoval aj strednú školu pre pracujúcich, ktorú ukončil maturitou v roku 1959. V rokoch 1936 – 1944 pracoval ako úradník v Senici, v rokoch 1945 – 1951 bol úradníkom v Bratislave, v rokoch 1951 – 1954 pracoval v Slovenskej odborovej rade a v rokoch 1954 – 1970 bol redaktorom a reportérom denníka Smena. V roku 1970 sa stal tlačovým tajomníkom slovenskej vlády, v roku 1972 začal pracovať ako dramaturg a scenárista v Československej televízii v Bratislave, kde pôsobil až do svojej smrti. Pochovaný je v Prietrži.

Tvorba
------

Prvé diela začal uverejňovať v roku 1949 v časopisoch Vlasta, Slovenka, Tvorba, Nové slovo, ale i v denníkoch Pravda a Práca. Knižne debutoval v roku 1961 zbierkou krátkych próz *Zrnká vo vetre*. Vo svojich dielach čerpal zo všedného života roľníkov, robotníkov, úradníkov, ľudí žijúcich v mestách i na dedine. Vyzdvihoval optimistický životný pocit a pozitívne ľudské vlastnosti, ako súdržnosť či kamarátstvo, ale v celom jeho diele sa vyskytuje aj typ cieľavedomej, energickej ženy. Aktívne spolupracoval s rozhlasom i televíziou.

Dielo
-----

### Próza

* 1960 – *Zrnká vo vetre*, zbierka čŕt a próz
* 1962 – *Na úvrati*, román
* 1973 – *V znamení panny*, román
* 1975 – *Jedenáste prikázanie*, román (pôvodne mal tvoriť 1. diel trilógie)
* 1979 – *Do nízkej hory hromy nebijú*, román (nedokončený 2. diel trilógie)
* 1983 – *Krvavé Klinčeky*, súbor krátkych próz

### Scenáre

* 1974 – *Ďaleko je do neba*, film
* 1974 a 1976 – *Miesto v dome*, televízny seriál

Autoritné údaje: * abART: 167056
* ISNI: 0000 0000 7105 8091
* LCCN: no2009148793
* NK ČR: ola2002151364
* SNK: 165470
* VIAF: 84962934
* WorldCat: lccn-no2009148793
**Tropický deň** je v meteorologickej terminológii deň (resp. ľubovoľných 24 hodín), počas ktorého maximálna teplota vzduchu dosiahne 30 °C a viac. Najväčší počet období tropických dní na Slovensku pripadá na júl, na mnohých staniciach súčasne na júl aj august a na troch staniciach na august. V poslednom približne štvrťstoročí dochádza na Slovensku k častejšiemu výskytu tropických aj supertropických dní.

V najteplejších oblastiach Slovenska sa ich priemerný počet za rok pohybuje od 20 do 30. Vo výškach nad 1 500 m n. m. sa na Slovensku tropické dni nevyskytujú. V Česku sa v priemere vyskytuje 14 tropických dní ročne. 

Časové rady meteorologických údajov sú na Slovensku najdlhšie zaznamenané v Hurbanove, pre ktoré je zrevidovaný časový rad meteorologických údajov dostupný od roku 1901. Najvyšší počet tropických dní (63 dní) bol v Hurbanove zaznamenaný v roku 2003. Ani jeden nebol zaznamenaný v roku 1926, v rokoch 1913 a 1940 bol zaznamenaný iba jeden tropický deň.

Najskorší prvý výskyt tropického dňa v Hurbanove (1901–2014) bol dosiahnutý 24. apríla 1968. Najneskorší prvý výskyt tropického dňa bol v Hurbanove zaznamenaný 12. augusta 1944. V roku 1926 nebol na tejto meteorologickej stanici zaznamenaný žiadny tropický deň.

Referencie
----------

1. ↑   *Slovník klimatologických pojmov* [online]. SHMÚ, [cit. 2015-05-04]. Dostupné online.
2. ↑  RACKO, Stanislav. *Obdobia letných a tropických dní a tropické noci na Slovensku v rokoch 1951-1975* [online]. [Cit. 2015-05-05]. Dostupné online. Archivované 2020-09-07 z originálu.
3. 1 2 3 4 5   *Tropické dni* [online]. SHMÚ, [cit. 2015-05-04]. Dostupné online.

Pozri aj
--------

* Tropická noc
* Arktický deň
* Letný deň

Externé odkazy
--------------

* Tropické dni v Hurbanove (1901 až 2014), grafy
* Vývoj počtu tropických a supertropických dní na staniciach Bratislava, Hurbanovo, Sliač a Košice (1951 až 2014)


|  |  |
| --- | --- |
| Portal | Portál vedy o Zemi |
**Agorizmus** je politická filozofia, ktorej cieľom je podporovať vytvorenie bezštátnej spoločnosti založenej na dobrovoľnej výmene. Ide o revolučný smer libertariánskeho anarchizmu. Princípy agorizmu zhrnul začiatkom 80. rokov Kanaďan Samuel Edward Konkin III (SEK3) vo svojom diele Nový libertariánsky manifest.[1] Agoristická filozofia rozoberá najmä stratégiu pre dosiahnutie slobodnej (bezštátnej) a decentralizovanej spoločnosti. Konkin (a iní) skúmal možnosti súkromnej iniciatívy (podnikania, organizovania) a vytvárania alternatívnych štruktúr hospodárstva (súkromná ochrana, neštátne súdy) v oblastiach tzv. šedej a čiernej ekonomiky, ktorá by časom mohla nahradiť a vytlačiť štátny monopol. Agoristi uznávajú princípy trhovej ekonomiky, ale zároveň, na rozdiel od iných libertariánskych prúdov, kritizujú veľké korporácie a dnešnú podobu kapitalizmu. Okrem teoretických prác sa agoristi často podieľajú aj na konkrétnych pro-agoristických aktivitách, väčšinou na lokálnej či mestskej úrovni (najmä v USA). 

Agorizmus má korene v európskom humanizme, klasickom liberalizme, americkom libertarianizme, individualistickom anarchizme (anarchokapitalizme) a v niektorých ľavicových anarchistických smeroch. Zástancovia tejto filozofie odmietajú angažovanie v politike a účasť na voľbách. Rozdiel medzi agorizmom a anarchokapitalizmom je ten, že agoristi odmietajú politický vznik voľného trhu (pomocou volieb), na rozdiel od anarchokapitalistov, ktorí pripúšťajú aj politickú cestu. V súčasnosti sa agorizmus dostáva do povedomia verejnosti v súvislosti s narastajúcim záujmom o kryptomarkety a internetové digitálne meny, akými sú Bitcoin, Litecoin a iné.

Referencie
----------

1. ↑  Samuel Edward Konkin III: *Nový libertariánsky manifest.* dostupné online
**Merzifonlu Kara Mustafa Pasha** (\* 1634/1635, Merzifon – † 25. december 1683, Belehrad) bol osmanský generál a veľkovezír, ktorý bol ústrednou postavou záverečnej fázy osmanského vojenského snaženia v strednej Európe. Ako mladík bol adoptovaný mocnou rodinou dedičných veľkovezírov Köprülüovcov. Svojou službou pre štát a oddanosťou k rodine Köprülüovcov sa vyznamenal a získal si náklonnosť mocných mecenášov. Roku 1663 sa stal vezírom a roku 1665 hlavným veliteľom osmanskej flotily.

Kariéra
-------

Vo vojne s Poľskom roku 1672 slúžil ako veliteľ pozemných vojsk. Bola to práve jeho zásluha, že počas mierových rokovaní s Poľskom, ktoré po vojne nasledovali, si vynútil pripojenie oblasti Podolia k Osmanskej ríši. Keď roku 1676 veľkovezír zomrel, jeho nástupcom sa stal Kara Mustafa ako hodnostár, ktorý sa osvedčil v správe ríše.

Bitka pri Viedni
----------------

V roku 1683 ho sultán Mehmed IV. poveril vedením 200-tisícového vojska s úmyslom dobyť Viedeň, zlomiť moc Habsburgovcov a ovládnuť strednú Európu. S početnou armádou sa Kara Mustafa dostal až k Viedni, obľahol mesto a pripravoval sa na jeho dobytie. Situácia pre Viedeň vyzerala beznádejne, až kým 12. septembra 1683 neprišla Rakúšanom na pomoc poľská armáda na čele s Jánom Sobieskim. V nasledujúcej bitke sa obzvlášť vyznamenala poľská husárska jazda. Osmanskí Turci sa dali na ústup a stiahli sa do Uhorska. Po porážke pri Viedni už Osmani neboli schopní obnoviť svoju vojenskú moc a roku 1686 sa po sérii porážok museli stiahnuť aj z Uhorska – ich vojenská moc v strednej Európe definitívne zanikla. Porážky na balkánskom fronte vyvolali v Istanbule politickú krízu a sultán Mehmed IV. bol zvrhnutý. Ešte predtým bol však Kara Mustafa, ako hlavný vinník potupnej porážky, zbavený všetkých funkcií a hodností a na príkaz sultána zavraždený. Jeho telesné pozostatky sú uložené v Edirne.

### Legenda o príchode kávy do Viedne

Podľa tejto legendy nechali ustupujúci osmanskí vojaci po bitke na bojisku niekoľko plných vriec, ktoré obsahovali pražené kávové zrná. Potom, čo sa s ich lahodnosťou oboznámili obyvatelia Viedne, vytvorili bohatú tradíciu výroby Viedenskej kávy.

Literatúra
----------

* E. van Donzel, *Islamic Desk Reference: Compiled from the Encyclopaedia of Islam,* Brill Academic Publishers, p 219
* Robert Bator, *Daily Life in Ancient and Modern Istanbul,* Runestone Press, p 42
* Douglas Arthur Howard, *The History of Turkey,* Greenwood Press, p 195
* John Freely - *Inside the Seraglio*, published 1999, Chapter 9: Three Mad Sultans

Film
----

S Kara Mustafom bol natočený aj film Bitka pri Viedni, kde ho zahral Enrico Lo Verso potom aj Ján III. Sobieski ktorého zahral Jerzy Skolimowski a vystupuje v ňom aj Marco d'Aviano katolícky mních ktorého si zahral F. Murray Abraham.

pozriť si ho môžete online na

Zdroj
-----

*Tento článok je čiastočný alebo úplný preklad článku Kara Mustafa Pasha na anglickej Wikipédii.*

Autoritné údaje: * BnF: 11974182q
* GND: 118585975
* ISNI: 0000 0001 1071 155X
* LCCN: n84179770
* NK ČR: pna20221145828
* VIAF: 74645312
* WorldCat: lccn-n84179770
**Hrdlička chichotavá** (*Streptopelia roseogrisea*) je vták z čeľade holubovité. Hrdličky chichotavé sa dajú sa veľmi ľahko skrotiť a ku svojmu majiteľovi sú veľmi prítulné.[chýba zdroj] Už po stáročia ich ľudia chovajú v zajatí a šľachtia, čím vzniklo množstvo farebných obmien hrdličiek s rôznou kresbou peria. Ľudskú opateru si pochvaľujú. Hrdlička chichotavá je exotický vták, u nás sa vo voľnej prírode nevyskytuje. 

Hrdlička chichotavá váži 150 – 160 gramov. Dĺžka tela je 26 – 27 centimetrov. V ľudskej starostlivosti sa dožíva 10 – 15 rokov. Vyskytuje sa v suchých oblastiach v Afrike južne od Sahary, zasahuje až do južnej Arábie.

Hrdličky žijú v monogamných pároch. Na budovaní hniezda párik hrdličiek spolupracuje. Stavebný materiál prináša samček aj samička a vetvičky si pod sebou starostlivo urovnávajú. Podľa odborných kníh tieto vtáky hniezdia spravidla štyrikrát do roka, avšak majitelia hrdličiek chichotavých tvrdia, že v dobrých podmienkach a zateplenej voliére znášajú vajcia aj častejšie.[*chýba objasnenie*] Nezriedka ich tiež využívajú ako opatrovateľky pri chove vzácnejších holubov a hrdličiek. V jednej znáške samica kladie 2 biele vajíčka. Doba inkubácie trvá 14 dní a malé hrdličky sa liahnu približne po 20 dňoch a nemajú na sebe jediné pierko. Najmä zo začiatku ich obaja rodičia kŕmia takzvaným holubím mliekom, neskôr mláďatá dostávajú kašovitú potravu, ktorú párik hrdličiek natrávi v hrvole. Mláďatá odchovávajú okolo 30 dní.

Živia sa trávovými semenami, lesnými plodmi, hmyzom, slimákmi...

Referencie
----------

1. ↑  IUCN Red list 2018.08. Prístup 26. júna 2021

Iné projekty
------------

Commons
* Spolupracuj na Commons Commons ponúka multimediálne súbory na tému **Hrdlička chichotavá**

Externé odkazy
--------------

* Hrdlička chichotavá – Časopis Chovateľ
* Hrdličky chichotavé si v zajatí nesťažujú, to skôr chovateľ – SME Tech
**Obchodná akadémia Dušana Metoda Janotu** je stredná škola nachádzajúca sa na Ulici 17. novembra č. 2701 v Čadci. Je najstaršou odbornou školou na Kysuciach. Vznikla 1. septembra 1945 ako Štátna obchodná škola. 1. septembra 1958 sa škola stala strednou ekonomickou školou a v roku 1990 sa stala obchodnou akadémiou. Pri príležitosti 60. výročia založenia školy dostala názov „Obchodná akadémia Dušana Metoda Janotu". Dušan Metod Janota je známou osobnosťou najmä v oblasti ochrany prírody a pamiatkárstva.

História školy
--------------

1. septembra 1945 bol slávnostným *Veni sancte spiritus* otvorený prvý školský rok na Štátnej obchodnej škole v Čadci. Škola bola prvý rok umiestnená v kresliarni Štátnej meštiackej školy v Čadci, na druhý rok sa škola presťahovala do budovy pri moste, dostala od MNV len prvé poschodie s dvoma miestnosťami a strojovňou. 28. júna 1947 sa vydali prvé vysvedčenia.

Súčasnosť školy
---------------

V súčasnosti škola sídli v novom modernom areáli na Ulici 17. novembra č. 2701 v Čadci. Jej súčasťou je telocvičňa, účtovné stredisko, od septembra 2003 je v prevádzke aj školská jedáleň. V súčasnosti prebieha rekonštrukcia školy, opravila sa strecha, vymenili okná, ale hlavne sa buduje bezbariérový prístup.

Škola spolupracuje s rôznymi závodmi a inštitúciami (prax), zapája sa do medzinárodných projektov spolu s inými európskymi školami, je výborne vybavená audiovizuálnou a výpočtovou technikou, o čom svedčia odborné učebne, z ktorých sú 3 počítačové, 3 strojopisárne (už tiež vybavené počítačmi), 7 jazykových (z toho jedna je vybavená počítačmi), 2 cvičné firmy a od októbra 2009 je k dispozícii úplne nová multimediálna učebňa.

Zdroj
-----

* Propagačné materiály školy

Externé odkazy
--------------

* Oficiálna webová stránka školy Archivované 2010-02-27 na Wayback Machine

Súradnice: 49°26′07″S 18°47′05″V﻿ / ﻿49,435202°S 18,784816°V﻿ / 49.435202; 18.784816

| * z
* d
* u
Čadca |
| --- |
| Samospráva | 
* *Primátor:* Matej Šimášek (od 2022)
* *Mestské časti:* Čadečka
* Drahošanka
* Horelica
* Milošová
* Podzávoz
* Rieka
* U Hluška
* U Sihelníka
* Vojty
* *Sídliská:*
* Kýčerka
* Sídlisko III
* Žarec

 |
| Geografia | 
* *Vodné toky:*
* Čadečanka
* Čierňanka
* Kysuca
* Milošovský potok
* Rieka

* *Chránené územia:* Bukovský prameň
* Megonky
* Vojtovský prameň

 |
| Pamiatky a stavby | 
* Kostol svätého Bartolomeja
* Mestský dom v Čadci
* *Zoznam kultúrnych pamiatok*

 |
| Doprava | 
* *Cestná:* Diaľnica D3
* I/11
* II/487
* Estakáda Podzávoz
* Tunel Horelica
* *Železničná:* Železničná stanica
* Železničná trať Žilina – Mosty u Jablunkova
* Železničná trať Čadca – Makov
* Železničná trať Čadca – Zwardoń
* *Verejná:* Mestská hromadná doprava
* *K:Doprava*

 |
| Námestia a ulice | 
* *Ulice:* Okružná

 |
| Kultúra | 
* Kysucká knižnica

 |
| Školy | 
* Obchodná akadémia Dušana Metoda Janotu
* Pedagogická a Sociálna akadémia sv. Márie Goretti

 |
| Šport | 
* Kysucký maratón

 |
**Francisco Pizarro** (\* 1476 alebo 1478, Trujillo, Španielsko - † 26. jún 1541, Ciudad de los Reyes, Peru) bol španielsky conquistador.

Životopis
---------

Narodil sa ako jeden z nemanželských synov španielskeho šľachtica a dôstojníka. Ako mnohí jeho súčasníci hľadal uplatnenie za oceánom v nedávno objavenej Amerike. Založil si plantáž a lovil vraj Indiánov, aby mu na nej ako otroci pracovali. To mu však nestačilo a podobne ako iní dobyvatelia conquistadori sníval o zlate.

V roku 1513 sa zúčastnil na výprave Vasca de Balboa, ktorý po prechode cez panamskú šiju objavil Tichý oceán. Španieli vtedy od domorodcov prvý raz počuli o veľkej, bohatej ríši ďaleko na juhu. Inšpiráciou sa mu stal úspech iného dobrodruha Hernanda Cortéza, ktorý naplnil ten najväčší sen: zmocnil sa ríše Aztékov plnej zlata a koristi. Francesco Pizarro sa spojil s ďalším dobrodruhom Diegom de Almargom a kňazom Hernandom de Luque a začali organizovať výpravy na juh.

Prvá sa skončila absolútnym fiaskom, skoro sa z nej nevrátili. Na druhej už dosiahol hranice ríše, ktorú domorodci nazývali Pirú a zajal obchodnú plť naloženú zlatom a iným tovarom. Správy o bohatstve záhadnej ríše sa potvrdili. V roku 1531 Francesco Pizarro vyrazil na tretiu a rozhodujúcu výpravu. So 168 mužmi sa vydal poraziť mocnosť, o ktorej rozmeroch nemal ani tušenia.

Francisco Pizarro mal šťastie, ríšu práve oslaboval boj o trón medzi dvomi synmi predchádzajúceho Inka Huascarom a Atahualpom. Atahualpa ešte pred príchodom Španielov brata porazil a zajal. Po boji si liečil zranenia v meste Cajamarka neďaleko miesta, kde Pizarro pristál. V meste a jeho okolí táborilo až niekoľko desiatok tisíc Inkových vojakov, Atahualpa sa preto so Španielmi bez obáv stretol.

Výhodou Španielov boli jazdci a strelné zbrane, ktoré v Indiánoch vyvolávali hrôzu a brnenie, vďaka ktorému boli prakticky nezraniteľní. Francesco Pizarro nechal zmasakrovať niekoľkotisícový neozbrojený sprievod a panovníka zajal ako rukojemníka. Ríša zmietaná vnútornými rozpormi bola bez vládcu ochromená.

Atahualpu Španieli neprepustili ani potom, čo za seba zaplatil ohromné výkupné: zaplnil zlatom a striebrom do výšky dvoch metrov izbu s rozlohou 34 štvorcových metrov. Napriek tomu ho na základe vykonštruovaných obvinení popravili.

Poslední Inkovia sa stiahli do horských pevností, akou bolo aj známe Machu Picchu a odtiaľ ešte niekoľko desaťročí pokračovali v odpore. Nepomohlo im ani to, že sa Španieli o korisť veľmi rýchlo pobili medzi sebou.

Francisco Pizarro sa stal guvernérom dobytej provincie. Spolu so súrodencami, čo sa k nemu zo Španielska pripojili, najprv zavraždili Almarga. Ten sa búril, že pri delení koristi ťahal za kratší koniec. V roku 1541 si zostatok Almargových prívržencov počkal na Francesco Pizarra, aby svojho vodcu pomstili. Nedali mu čas ani na to, aby sa pomodlil.

Iné projekty
------------

Commons
* Spolupracuj na Commons Commons ponúka multimediálne súbory na tému **Francisco Pizarro**

Autoritné údaje: * BnF: 120678775
* GND: 118594761
* ISNI: 0000 0000 9591 2395
* LCCN: n50082729
* NK ČR: jn20000701421
* VIAF: 29570235
* WorldCat: lccn-n50082729
**Hardcore hip-hop** alebo **hardcore rap** je subžáner hip-hopu, ktorý sa vyvinul z east Coast hip-hopu v 80-tych rokoch. Bol propagovaný takými interpretmi ako Schoolly D, Spoonie Gee, Boogie Down Productions a Kool G Rap a je všeobecne charakterizovaný agresívnym zvukom a konfrontačnými textami, ktoré odrážajú skúsenosti mestského čierneho muža. Po prelome začiatkom 90-tych rokov sa stal hardcore hip-hop populárnym prechodným štýlom v polovici 90-tych rokov.

História
--------

Hardcore rap začal ako east Coast hip-hop počas 80-tych rokov, keď interpreti ako Run–D.M.C. Schoolly D, Boogie Down Productions, Spoonie Gee, Public Enemy a Kool G Rap sa začali vyhýbať témam flámovania a vychvaľovania. Ich hudba odráža často kruté a pochmúrne skúsenosti rapperovho mestského okolia. Skupina Run–D.M.C. bola označovaná za prvú hardcore hip-hopovú skupinu. Začiatkom 90-tych rokov sa stal hardcore rap do značnej miery synonymom pre West Coast Gangsta (gangsterský) rap, ktorého názorným príkladom sú umelci ako NWA, kým sa v roku 1993 objavil Wu-Tang Clan. Minimalistické beaty Wu-Tang Clanu a klavírom riadené vzorkovanie sa stali široko populárnymi medzi inými hip-hopovými interpretmi toho času.

Charakteristika
---------------

So štýlom bol spájaný žáner gangsta rap, avšak hardcore hip-hop sa netočí okolo "gangsta" tém, ak keď je tam veľa spoločného, a to najmä medzi hardcore rappermi 90-tych rokov. Allmusic povedal, že hardcore hip-hop je charakteristický "konfrontáciou a agresivitou, či už v lyrických predmetoch, tvrdo riadenými beatmi, hlučným vzorkovaním a produkciou alebo ich kombináciou. Russell Potter napísal, že zatiaľ čo hardcore rap bol spájaný s "monolitickým 'gangsta' postojom" v populárnej tlači, hardcore rapperi "majú položené tvrdenia na širokú rozmanitosť krajiny".

Referencie
----------

1. 1 2 3 4 5  Hardcore Rap. Allmusic. Accessed May 22, 2008.
2. ↑  Thomas Erlewine, Stephen. allmusic ((( Run–D.M.C. > Biography ))). Allmusic. Accessed January 14, 2008.
3. ↑  Potter, Russell A. (1995). *Spectacular Vernaculars: Hip-hop and the Politics of Postmodernism*. p. 130. SUNY Press. ISBN 0-7914-2626-2.